EXTRACTO COMPRENSIVO DOS ACORDOS ADOPTADOS POLO PLENO DO CONCELLO DE VIGO, SESIÓN ORDINARIA 27.02.19
ADMINISTRACIÓN LOCAL — Municipal — Vigo (Outros documentos, notificacións e informacións públicas, 12/03/2019)

1.—Actas anteriores: (Ordinaria do 26 de decembro 2018). Aprobada. Ditames das comisións informativas: 2.—Dar conta da resolución da Alcaldía polo que se aproba a Liquidación do Orzamento deste Concello e do seu Organismo Autónomo Administrativo Xerencia Municipal de Urbanismo correspondente ao exercicio 2018. Expte.99/143 (Rexistro Pleno 1970/1101). Dada conta.3.—Aprobación do Plan Económico Financeiro con motivo do incumprimento do obxectivo de estabilidade orzamentaria e da regra de gasto na liquidación dos orzamentos do exercicio 2018. Expte.60/142 (Rexistro Pleno 1971/1101). Aprobado.4.—Aprobación inicial da actualización do Inventario de Bens integrantes do Patrimonio Municipal do Solo (Pms). Expte.1980/433 (Rexistro Pleno 1968/1101). Aprobado. Mocións: 5.—Moción do grupo municipal de Marea de Vigo, para o control da proliferación das apostas on-line e casas de apostas e tomar medidas de prevención ante a ludopatía. Rexistro Pleno 1977/1101. Aprobada.6.—Moción do grupo municipal do Partido Popular, instando ao goberno de España a respectar a Constitución Española e a súa unidade, activar a aplicación do art.155 en Cataluña e outros acordos complementarios. Rexistro Pleno 1983/1101. Rexeitada.7.—Moción do grupo municipal Socialista, instando á Xunta de Galicia a cesión da Parcela 5 do Proxecto Sectorial do Hospital Álvaro Cunqueiro para que este Concello proceda á construción dun novo aparcadoiro municipal gratuíto. Rexistro Pleno 1978/1101. Aprobada.8.—Moción do grupo municipal Socialista, instando a valoración do proxecto do Goberno de España que permitirá desenvolver a integración da conexión ferroviaria para o transporte de mercadorías entre o Porto de Vigo e a rede europea TEN. T, demandando da Xunta de Galicia toda cooperación institucional e administrativa. Rexistro Pleno 1979/1101. Aprobada.9.—Moción do grupo municipal Socialista, instando ao Goberno de España o establecemento dunha dotación adecuada de enfermeiras/os que podan garantir unha atención segura á poboación española, con igualdade entre comunidades autónomas e outros acordos complementarios. Rexistro Pleno 1980/1101. Aprobada.10.—Moción do grupo municipal Socialista, instando á Xunta de Galicia que no seu Plan Estratéxico da Automoción, que recolle programas específicos, facilite a dispoñibilidade de solo empresarial para a ampliación do Polígono Industrial de Balaídos. Rexistro Pleno 1981/1101. Aprobada.11.—Dar conta de resolucións da Alcaldía. Expte.532/1102 (Rexistro Pleno 1975/1101). Dada conta.12.—Dar conta de resolucións asinadas por concelleiros/as delegados/as. Expte.533/1102 (Rexistro Pleno 1976/1101. Dada conta. Mocións.13.—Moción do grupo municipal do Partido Popular, instando a promover a dotación de 4.000 novas prazas de aparcadoiro, con especial atención aos residentes, mediante a construción de novos aparcadoiros en diversos puntos da cidade. Rexistro Pleno 1982/1101. Rexeitada.14.—Formulación de rogos. Formuláronse tres rogos.15.—Formulación de preguntas. Formuláronse tres preguntas. JRB/am Sinatura dixital Maria Adita Amenedo Planta